La nivelul Inspectoratului pentru Situații de Urgență „Anghel Saligny” al Județului Vrancea, s-a demarat procedura de ocupare prin încadrare directă pentru 5 posturi de execuție, astfel:
1 post de ofițer specialist II în cadrul Serviciului Comunicații și Tehnologia Informației – Comunicații:
1 post de ofițer I în cadrul Serviciului Pregătire pentru Intervenție și Reziliența Comunităților:
2 posturi de subofițer operativ principal în cadrul Inspecției de prevenire – Control și activități preventive:
1 post de subofițer tehnic principal în cadrul Serviciului Resurse Umane – Prevenirea Riscurilor Profesionale și Protecția Lucrătorilor:
Anunțurile de concurs sunt postate pe portalul H.U.B. de servicii publice al M.A.I. https://hub.mai.gov.ro – la secțiunea CARIERĂ M.A.I.
La accesare, veți selecta județul de interes și veți putea afla toate detaliile privind condițiile pe care trebuie să le îndepliniți și pașii pe care trebuie să îi urmați pentru a putea participa la concurs, după modelul de mai jos:
alegerea secțiunii „Cariera MAI” – Serviciul pentru recrutare în vederea ocupării unor funcții vacante;
selectarea județului Vrancea, a statutului profesional „cadru militar” și a Armei „Situații de Urgență”, apoi apasă „Caută”;
faceți click pe anunțurile dorite, pentru a le consulta.
Parcurgând pașii de mai sus veți putea obține și alte informații de interes de pe timpul desfășurării procedurii de recrutare.
Citiți cu atenție anunțurile, și respectați cerințele privind constituirea dosarelor de recrutare!
Cererea de înscriere, cv-ul, declarația de confirmare a cunoașterii și acceptării condițiilor de recrutare, tabelul nominal cu rudele candidatului, autobiografia, consimțământul pentru solicitarea cazierului și consimțământul informat se semnează olograf de către candidat, anterior scanării (în format PDF).
SURSA: ISU Vrancea
Reclama